орфографие гущыIалъэхэр тхакIэм икъиныгъохэм аIукIэрэ цIыф пстэумэ атегъэпсыхьагъэу гъэпсыгъэх. Ащ фэдэ гущыIалъэхэр къыдэгъэкIыгъэнхэмкIэ амалхэр щыIэхэ зыхъугъэр адыгэ орфографием иправилэхэр заштэхэ нэужыр ары ныIэп. Мары ЗекIогъу Уцужьыкъо, Мыхьамэджэнэ Юныс, Одэжьдэкъо Хьаджымэт зэхагъэуцогъэ орфографие гущыIалъэм щатхырэр: «Мы гущыIэлъакIэр Адыгэ хэку исполкомым игъо ылъэгъугъэ орфографие шапхъэмэ атетэу зэхагъэуцуагъэ. ГущыIалъэр зэхэзгъэуцуагъэхэр, хабзэу тиорфографие хэлъхэм арыгъуазэхэзэ, адыгэ лексикэми, тхэными ахэхъуагъэхэр къызэрэдалъытэным пылъыгъэх» (ЗекIогъу, 1968: 3).